A	B	C	D	E	F	G	
1.		Projekt azonosító száma	Projekt megnevezése	Támogatást igénylő neve	Projekt támogatási összege
(Ft)	Projekt támogatási intenzitása
(%)	Projekt rövid bemutatása	Támogathatóság feltételei	
2.		TIOP-
2.2.6-
12/1/A-
2013-
0006	Bács-Kiskun Megyei Kórház onkológiai betegellátásának fejlesztése a sugárterápiás eszközpark korszerűsítése által	Bács-Kiskun Megyei Kórház a Szegedi Tudományegyetem Általános Orvostudományi Kar Oktató Kórháza	1 245 000 000	100	A projekt célja, hogy a régió kiemelt intézménye a lakosság életminőségének javítása és a daganatos megbetegedések gyorsabb gyógyulása érdekében hozzáférhető, korszerű és a legmagasabb technikai színvonallal rendelkező, költséghatékonyan működő egészségügyi ellátást tudjon biztosítani.
A fejlesztés célja – a kor alapvető elvárásainak és az érvényben lévő tárgyi minimumfeltételeknek megfelelően – az elavult, korszerűtlen sugárterápiás eszközök lecserélése, amelyek működtetéséhez a dozimetria és a tervezőrendszer jelentős bővítése és fejlesztése is nélkülözhetetlen.
A korszerűsítést az elavult technikán túl a sugárterápiás szakma minőségi követelményei, a komplex kezelési módszerek iránti fokozódó igény és a betegek elvárásai indokolják.
A projekt rövidtávú célja:
a) a kórház várólistája hosszának, ezáltal a várakozási idő csökkentése,
b) a betegek más intézménybe történő átirányításának elkerülése, valamint
c) hozzáférés növelése, az ellátás minőségének és hatékonyságának javítása.	1. A támogatást igénylőnek be kell mutatnia, hogy a pénzügyi vezető és a projektmenedzser rendelkezik az előírt tapasztalattal.
2. A támogatást igénylőnek pótolnia kell az építészeti-műszaki tervdokumentáció hiányait.
3. A támogatást igénylőnek nyilatkozatot kell benyújtania arról, hogy tudomásul veszi, hogy az opcionális tételként feltüntetett eszközök a TIOP 2.2.6 kódszámú konstrukció keretében elnyert támogatás terhére el nem számolhatóak. 
4. A támogatást igénylőnek nyilatkoznia kell a TIOP 2.2.7 kódszámú konstrukcióhoz tartozó pólus projekthez való szakmai, illetve műszaki kapcsolatról. Ha közvetlen a kapcsolat, akkor a támogatást igénylőnek azt be kell mutatnia a megvalósíthatósági tanulmány vonatkozó pontjában.
5. A támogatást igénylőnek az eszközlistát és a költségvetés szöveges indokolását olyan módon kell módosítania, hogy azok a jelenleg konkrétan megjelölt eszközök helyett a beszerezni kívánt eszközökre vonatkozó minimális műszaki specifikációt tartalmazzák.
6. A támogatást igénylőnek részleteznie kell a költségvetés szöveges indokolásában az eszközbeszerzés tételes áraihoz tartozó műszaki tartalmat (érintett tételek: 4D ultrahang, bútorzat, C-íves röntgen, dozimetria).
7. A támogatást igénylőnek a műszaki specifikációval alá kell támasztania dozimetria esetében a tervezés során alkalmazott árfekvést.
8. A támogatást igénylőnek összhangba kell hoznia a cselekvési és ütemtervhez kapcsolódó szöveges indokolást a Gantt-diagramban feltüntetett ütemezéssel.
9. A támogatást igénylőnek át kell ütemeznie a könyvvizsgálati tevékenység elvégzését olyan módon, hogy az a szakmailag és a pénzügyileg teljesített feladatokhoz illeszkedjen.
10. A támogatást igénylőnek részletekre kiterjedően szükséges a finanszírozási tervet és a likviditási tervet bemutatnia, és ennek során havi bontásban kell bemutatnia az utófinanszírozott és a szállítói finanszírozású tételeket. A támogatást igénylőnek be kell mutatnia a finanszírozási tervben, hogy milyen ütemezésben kívánja a kifizetési kérelmeket benyújtani.	
3.		TIOP-
2.2.6-
12/1/B-
2013-
0021	Funkcionális integrációt támogató fejlesztés a Békés Megyei Pándy Kálmán Kórház és a Dr. Réthy Pál Kórház – Rendelőintézet együttműködésében	Békés Megyei Pándy Kálmán Kórház	1 950 000 000	100	A projekt operatív céljai megvalósításával korszerű egészségügyi infrastruktúra jön létre konzorciumi szinten, ahol biztosítható a XXI. század követelményeinek megfelelő hatékony, magas színvonalú komplex betegellátás. A fejlesztés eredményeképpen a jelenleginél nagyobb egészség-nyereséget biztosító és a betegek elégedettségét jobban szolgáló ellátás valósul meg.
1. A projekt részeként egyrészt telemedicinális integráció valósul meg, amelynek keretében
a) radiológiai fejlesztés, integráció, intézményi digitalizálás és hatékony digitális adattárolás, adattovábbítás fejlesztése,
b) az e-patológia feltételeinek megteremtésével patológiai integráció,
c) nyitott rendszerű, feladat orientált laboratóriumi feladatellátás érdekében laborintegráció
valósul meg.
2. A projekt további célja a betegellátás hatékonyságának növelését célzó integráció is, amelynek keretében
a) vérző és sürgősségi ügyeleti ellátás fejlesztése,
b) mindkét kórház ellátási területén endoszkópos ultrahang vizsgálatok lehetőségének megteremtése,
c) kardiológiai ellátás fejlesztése
valósul meg.
3. A projektben megvalósulnak a minimumfeltételeknek való megfelelés biztosításához szükséges intézkedések, az amortizálódott eszközök pótlása, megújítása, az orvosszakmai eszközrendszer korszerűsítése, harmonizálása.
4. A projekt infokommunikációs- és informatikai integráció tárgyú projekteleme keretében intézményközi infokommunikációs- és informatikai kapcsolat kialakítására kerül sor.	1. A támogatást igénylőnek be kell mutatnia a fejlesztés révén létrejövő szakmai infrastruktúra hatékony kihasználásának biztosítékait a megvalósíthatósági tanulmányban.
2. A támogatást igénylőnek részletesebben kell kifejtenie a projekt betegtájékoztatással összefüggő vonatkozásait.
3. A támogatást igénylő végezze el a Gantt-diagram frissítését, hogy az a projekt tényleges ütemezését tükrözze.
4. A támogatást igénylőnek el kell készítenie és be kell nyújtania a projekt társadalmi hasznosságának számszerűsítését, a költség-haszon elemzést és a megtérülésre vonatkozó vizsgálat eredményeiről szóló dokumentumot.
5. A támogatást igénylőnek tételesen meg kell határoznia a külső projektmenedzsment feladatait és el kell határolnia a belső projektmenedzsment feladataitól.	
4.		TIOP-
2.2.6-
12/1/B-
2013-
0028	Sürgősségi ellátás fejlesztése a Szent Borbála Kórházban	Szent Borbála Kórház	1 193 035 675	100	1. A projekt operatív céljai:
a) a meglévő épületrész kihasználásával és átalakításával 16 ágyas sürgősségi betegellátó kialakítása, ennek révén II. progresszivitási szintű sürgősségi egységben szervezett szakellátás biztosítása 16 ágyon,
b) a lakóhelyhez közeli, szükséglet alapú szakellátási szolgáltatások biztosítása, integrált rendszert alkotva,
c) a szolgáltatási hiányok megszüntetése és a szükséglettel alátámasztott igények kielégítése, valamint
d) az életesélyek növelése újszerű, modern ellátások bevezetésével.
2. A projekt konkrét céljai:
a) a betegek részére gyors és könnyen elérhető kivizsgálási feltételek biztosítása, új vizsgálati lehetőségekkel kiegészítve,
b) az intézmény szakmai színvonalának és a klinikai szakterületek szintjének fejlesztése korszerű diagnosztikai háttérrel,
c) a várakozási és az előjegyzési idő csökkentése,
d) a betegelvándorlás csökkentése, valamint
e) költséghatékony ellátási formák fejlesztése.	1. A megvalósíthatósági tanulmányban rögzített gazdálkodási adatok tekintetében szükséges a fejlesztés hatására számított, az Országos Egészségbiztosítási Pénztár által folyósítandó többletbevétel mértékének és a többletkapacitás befogadásával kapcsolatosan szereplő súlyszám/év értékének pontosítása, valamint a háttérszámítások részletes bemutatása.
2. A megvalósíthatósági tanulmány illeszkedésről szóló fejezetében nem kerül bemutatásra a TIOP 2.2.2/C, a TIOP 2.2.4 és a KEOP 5.3.0 kódszámú pályázati konstrukciókhoz való szakmai és műszaki kapcsolódás, valamint pénzügyi és műszaki lehatárolás annak ellenére, hogy a fejlesztés helyszíne ugyanaz az épület. Szükséges a szakmai, műszaki és pénzügyi kapcsolódások, érintkezési felületek és határvonalak bemutatásának pótlása.
3. Az orvostechnológiai tárgyú szakértői feladat esetében szükséges annak pontosítása, hogy milyen célra kerül a szakértői szolgáltatás igénybevételre.
4. A kockázatelemzésben nem került bemutatásra a TIOP 2.2.4 kódszámú konstrukció keretében megvalósítandó projekthez való kapcsolódás és a fejlesztésekben közösen érintett területek miatti kockázat. Szükséges, hogy a kockázatkezelési terv kerüljön ennek mentén módosítása.
5. A támogatást igénylő – az eltelt idő miatt – készítsen új Gantt-diagramot a projekt tényleges ütemezésének bemutatása céljából.
6. A költségvetésben szereplő számszaki hibák javítása szükséges.
7. Az építési költség nem tartalmaz semmilyen külső munkát (út, közmű, kert stb.), és a helikopter-leszálló létesítésének költsége hiányzik a költségvetésből. A támogatást igénylő nyilatkozzon arról, hogy miért nem tervezte be a pályázat költségvetésében a fenti tételeket, és hogy milyen forrás terhére fogja biztosítani azok költségeit.
8. A pénzügyi vezető önéletrajzát pótolni szükséges, ha belső erőforrásból kívánja támogatást igénylő a projektmenedzsmentet biztosítani. Ha külső szolgáltató által kívánja ellátni ezt a feladatot, a kiválasztási szempontrendszer bemutatása szükséges.
9. A tervezett sürgősségi betegellátó osztály (SBO) kapacitásával kapcsolatosan eltérés észlelhető a dokumentumok között, mivel két kapacitás-befogadási kérelem szerepel. A támogatást igénylőnek tisztáznia szükséges a kapacitásokra vonatkozó, a pályázatban ellentmondásosan feltüntetett adatokat, információkat, és be kell mutatnia tíz ágy többletkapacitásra vonatkozóan a fejlesztést és annak fenntarthatóságát.
10. Az egészségügyi szolgáltatások nyújtásához szükséges szakmai minimumfeltételekről szóló rendelet a II. progresszivitási szintű sürgősségi betegellátó osztály minimumfeltételei között 3 db egyéb betegellátó hely kialakítását írja elő. Szükséges a minimumfeltételeknek megfelelő helyiségszám és helyiségtípus áttervezéssel és – szükséges esetben – átépítéssel történő biztosítása, törekedve a funkcionális kapcsolatok javítására.
11. Szükséges egy részletes, minden gépre, illetve műszerre kiterjedő, az eszközök paramétereinek beazonosításához szükséges specifikációkat tartalmazó eszközlista elkészítése és benyújtása.